ఆదిత్య పురి

ఆదిత్య పురి కార్లైల్ గ్రూప్ లో సీనియర్ సలహాదారుడు. అతను భారతదేశంలోని అతిపెద్ద ప్రైవేట్ రంగ బ్యాంకు అయిన హెచ్ డిఎఫ్ సి బ్యాంక్ మేనేజింగ్ డైరెక్టర్ గా ఉన్నాడు.   పూరీ దేశంలో ఎక్కువ కాలం ప్రైవేటు బ్యాంకుకు అధిపతిగా  ఉన్నాడు.  ఇండియా టుడే 2017 ప్రకారం   భారతదేశం   అత్యంత శక్తివంతమైన 50మంది  వ్యక్తుల జాబితాలో 24వ  స్థానంలో నిలిచాడు.

 జీవిత చరిత్ర 
ఆదిత్య పురి గురుదాస్ పూర్ జిల్లా (పంజాబ్)లో జన్మించాడు. అతను చండీగఢ్ లోని పంజాబ్ విశ్వవిద్యాలయంలో కామర్స్ లో బ్యాచిలర్ డిగ్రీ పొందారు. అతను ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియాతో చార్టర్డ్ అకౌంటెంట్ గా అర్హత సాధించాడు.

 కెరీర్ 
అతను బ్యాంకింగ్ రంగంలో భారతదేశం, ఇతర దేశాలలో 40 సంవత్సరాలు  పనిచేశాడు. 1992లో మలేషియాలోని సిటీబ్యాంక్ సీఈఓ అయ్యారు. 1994 సెప్టెంబరులో హెచ్ డిఎఫ్ సి బ్యాంక్ మేనేజింగ్ డైరెక్టర్ గా భారతదేశానికి తిరిగి వచ్చాడు. 

2000లో టైమ్స్ బ్యాంక్ లిమిటెడ్, 2008లో సెంచూరియన్ బ్యాంక్ ఆఫ్ పంజాబ్ ను హెచ్ డిఎఫ్ సి స్వాధీనం చేసుకోవడానికి ఆయన అధ్యక్షత వహించారు. 

ఆగస్టు 2019లో అతను ₹89 లక్షల (యుఎస్$120,000) నెలవారీ వేతనంతో  అత్యధిక వేతనం పొందిన  సిఇఒగా నివేదించబడ్డాడు. 

అతను అధికారికంగా 26 అక్టోబర్ 2020 న హెచ్ డిఎఫ్ సి బ్యాంకులో తన స్థానం నుండి వైదొలిగాడు. 27 అక్టోబర్ 2020 నుంచి హెచ్ డీఎఫ్ సీ బ్యాంక్ చీఫ్ ఎగ్జిక్యూటివ్ ఆఫీసర్ (సీఈఓ)గా సాషిధర్ జగదీష్ బాధ్యతలు స్వీకరించారు. జనవరి 2021లో అతను బయోఫార్మా కంపెనీ స్ట్రైడ్స్ గ్రూప్ లో అడ్వైజర్ గా చేరాడు, దాని అసోసియేట్ కంపెనీ స్టెలిస్ బయోఫార్మా కు డైరెక్టర్ గా కూడా పనిచేస్తున్నాడు.  

 అవార్డులు 

 క్యుంప్రో ప్లాటినం స్టాండర్డ్ అవార్డ్స్ 2019 - నేషనల్ స్టేట్స్ మన్ ఫర్ క్వాలిటీ ఇన్ బిజినెస్ 

 ఎఐఎమ్ఎ 2019   "ఎఐఎమ్ఎ - జెఆర్ డి టాటా కార్పొరేట్ లీడర్ షిప్ అవార్డు" 

 వ్యక్తిగత జీవితం 
అతనికి కూతురు  నటి అమృతా పురి, కుమారుడు అమిత్ పురి ఉన్నారు. 

 మూలాలు 

వర్గం:జీవిస్తున్న ప్రజలు
వర్గం:భారతీయులు
వర్గం:పంజాబ్ వ్యక్తులు